EkBass/fiwiki-20250220-pages-articles huggingface dataset:
Veikko Tiitto

Veikko Tapani Tiitto (s. 7. heinäkuuta 1955 Oulu) on suomalainen kevyen musiikin tuntija ja kirjailija. Oululaissyntyisen, nykyisin Oulunsalossa asuvan Veikko Tiiton musiikkiin liittyvä harrastus alkoi vuonna 1973. Veikko Tiiton musiikin tutkimuksen pääasiallisena aiheena on kotimainen kevyt musiikki ja aika ennen 1980-lukua. Hän on muun muassa kirjoittanut Populaarimusiikin Museon sivulle (www.pomus.net) henkilögalleriaan useiden musiikin vaikuttajien esittelyn (mm. Irwin Goodman, Martti Innanen, Seppo Rannikko, Jarno Sarjanen, Arvi Hänninen, Paavo Raivonen, Tapio Heinonen, Aapo Similä, Seppo Hanski, Viktor Klimenko, Vexi Salmi ja Oskari Nyström). Vuonna 2003 Tiitto siirsi harrastuksensa omille kotisivuilleen internetissä. Sieltä löytyy hänen kokoamansa yli kahdeksankymmenen kotimaisen artistin diskografiat sekä lukuisia musiikkiaiheisia linkkejä. Varsinainen ura musiikin dokumentoijana ja kirjailijana aukeni Irwin Goodman Klubi Irwin Goodman ry:n myötä. Klubin julkaisemassa Ari Lahden toimittamassa kirjassa Vuosikertakirja 1 – Irwin (toinen, laajennettu painos 2006) on mukana Veikko Tiiton musiikkiaiheisia kirjoituksia sekä hänen laatimansa Irwin Goodmanin täydellinen diskografia. Vuonna 2007 ilmestyi Pop-lehden julkaisemana hänen ensimmäinen oma julkaisunsa, Veikko Lavin koko tuotannon käsittävä kirjallinen dokumentti Veikko Lavi diskografia 1951–2006. Muita Tiitolle läheisiä artisteja tutkimuskohteina jo mainittujen Irwin Goodmanin ja Veikko Lavin ohella ovat muun muassa Tapio Rautavaara ja Jamppa Tuominen. Koulutukseltaan Tiitto on sähköteknikko (1993). Sitä ennen hän on suorittanut ammattikoulussa autonasentajalinjan v. 1974 ja radio- ja TV-asentajalinjan v. 1979. Hänen viimeiset opintonsa ovat Oulun Seudun Ammattikorkeakoulussa vuoden kestävät kirjasto- ja informaatioalan ammatilliset erikoistumisopinnot (2003). ==Julkaisut== * Vuosikertakirja 1 – Irwin (toimittaja Ari Lahti, diskografia Veikko Tiitto, Valkeakoski Media 2006, toinen, laajennettu painos) * Veikko Lavi – Diskografia 1951–2006 (Pop-lehti 2007) * Jamppa Tuominen – Aamu toi, ilta vei – Laulajan tarina (Veikko Tiitto & Petri Tuunainen, Minerva kustannus 2008) * Korpraalin sota : Turo Tuomisen vaimolleen Sylville lähettämät kirjeet ja muuta postia sotavuosilta 1939–1944 (toim. Veikko Tiitto, kust. Pirjo Kanniainen & Annette Soronen 2011) * Viimeinen keikka osa 1: Surutonta nuoruusaikaa (toim. Ari Lahti, Valkeakoski Media 2014) * Viimeinen keikka osa 2: Irwin Goodman – kansan laulaja – Zuffenhausen-Hämeenlinna-Joroinen (Veikko Tiitto & Ari Lahti, Valkeakoski Media 2015) * Nuori mies maailmalle lähti (Juhana Unkuri & Veikko Tiitto, kust. Juhana Unkuri, Veikko Tiitto, Valkeakoski Media 2018) * Viimeinen keikka osa 3: Reteesti vaan, Irwin Goodman – Kansantaiteilijan elämäkertaa (Ari Lahti & Veikko Tiitto, Valkeakoski Media 2021) ==Aiheesta muualla== *Kotisivut Luokka:Suomalaiset kirjailijat Luokka:Vuonna 1955 syntyneet Luokka:Elävät henkilöt
Otto Kanerva

Otto Pietari Kanerva (s. 20. heinäkuuta 1972 Valkeakoski) on suomalainen näyttelijä, ohjaaja ja Rauman teatterin taiteellinen johtaja. Näyttelijänkoulutuksen Kanerva on hankkinut Tampereen yliopiston Näyttelijäntyön laitoksella, josta hän valmistui vuonna 1995. Kanerva on esiintynyt usein teoksissa, jotka käsittelevät jotakin sota-aikojen tapahtumaa. Teatterissa hän on ollut mukana muun muassa Täällä Pohjantähden alla, Tie Tampereelle ja Mannerheim-näytelmissä. Hänellä on sivurooleja useissa televisiosarjoissa ja elokuvissa. Pitkät tv-roolit hänellä on ollut sarjoissa Kovaa maata, Hovimäki ja Kotikatu. Taiteellisen näyttelijäntyön ohella hän on osallistunut pitkään myös mm. lääkäreiden vuorovaikutuskoulutukseen harjoituspotilaana. == Filmografia == === Elokuvat === Vuosi Sarja Rooli 1993 Onnellinen hääpäivä Veli 1994 Hiljaiset laulut Roope 1995 Pirita taksikuski Leppänen 2000 Pako punaisten päämajasta 2001 Epäilyksen varjo Reidar Kahakka Heikki Repo 2003 Mosku – lajinsa viimeinen 2005 Onnen varjot Simo Varpunen jouluyönä Leo 2012 Härmä notaari Taistelu Näsilinnasta 1918 teloitettava punikki === Televisiosarjat === Vuosi Sarja Rooli 1990 Huojuva talo Markun perheen lapsi 1994 Autopalatsi Seppo 1994–1997 Kovaa maata Paavo Vitikainen 1995 Kohtaamiset ja erot poliisi 1996 Elämän suola Jannu 1998 Lääkärit tulessa Juha 1999 Pieni pala Jumalaa taksikuski 2000–2002, 2009–2011 Kotikatu Jaakko Kotilainen 2000 Kylmäverisesti sinun Ratikka-Raimo Fredi Carlsson 2002 Hovimäki Kankkonen 2003 Hovimäki Oskari Leppäkorpi 2005 Handu pumpulla nuorimies Meidän jengi Ari Heikkilä Presidentit Eino Svinhufvud 2008 Harvoin tarjolla Nikke Sunila 2015 Roba Sami Uimonen Ismo rautakaupan myyjä 2021 Syke Tapio Kuokkala == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1972 syntyneet Luokka:Elävät henkilöt
Upi Heikkinen

Urpo Tapani "Upi" Heikkinen (s. 5. huhtikuuta 1971) on suomalainen musiikintekijä. Hän on myös vaikuttanut useissa teattereissa ja tapahtuma- ja videotuotannoissa. Heikkinen on keikkaillut Sakari Kuosmasen kanssa. Pietarinkadun Oilers -yhtyeessä hän soitti kitaraa 2001–2019. Heikkinen työskenteli myös Pirjo Bergströmin kanssa 2001–2007 mm. Lauluja Liisankadulta sydämeni pohjasta albumilla TAMCD-0103. Albumin laulut on Muksut yhtyeen Tapio Lipposen sävellyksiä tuon aikaisten kirjailijoiden ja runoilijoiden teksteihin. uudelleen julkaisuja Ruuhkasuomen laulu sekakuoron kanssa. Kontrabassoa Levyllä soitti Hannu Rantanen. Heikkinen soitti Eko merkkistä dual sonic kitaraa vuodelta 1962. Putkeen menee albumin (LIVCD-0105) Heikkinen sävelsi yhdessä Pirjo Bergströmin kanssa Anneli Pääkkösen runoteksteihin ”kapakkalaulut” Levy äänitettiin legendaarisella Matti Bergströmin rakentamalla Living room studiolla Kaapelitehtaalla 2005. Äänitys ja muu tuotanto Heikkinen & Bergström Pirjo Bergström koskettimet, Laulu ja sävellykset Heikkinen Laulu,kitarat, mandoliini,huuliharppu, sävellykset ja huilu Rummut ja perkussiot Aarne Riikonen ja Basso Daniel Iiskola. Masterointi Finnvox. 2005 Heikkinen lauloi Karl Sinkkosen Liikkuvat maailmat albumilla nimikko biisin Liikkuvat Maailmat lisäksi laulut Etäisyytesi ja Välissämme. Tekstit ovat Lassi Sinkkosen käsialaa. VELVECD30 Jarkko Martikaisen 2006 ilmestyneellä sooloalbumilla Rakkaus Heikkinen soittaa kielisoittimia, huuliharppua ja laulaa taustoja. Heikkinen vaikutti myös Mulkvist-yhtyeessä vuonna 2011. Heiltä ilmestyi yksi albumi ”Mulkvistin pelko on Viisauden alku” (AXF082)Levyn tuotti AXR Music Ilkka Vainio. Se äänitettiin Kujalandia studiolla kesällä 2011. Heikkinen sävelsi ja sanoitti useita lauluja. 1.marraskuuta 2024 häneltä ilmestyi tuplasingle Lohijoki blues. Se on osa tulevaa isompaa näyttämö produktiota. A- puoli Sadetanssi on rytmimusiikkia lattari hengessä jossa soittaa Antero Priha trumpettia. sävellys ja teksti ja loput instrumentit ja the wall of voice vokaali osuudet Upi Heikkinen ensemble eli tekijä itse. B-puolen Lohijoki Blues tekstin on kirjoittanut Juha Hirvi. Soitannosta vastaa Heikkisen lisäksi Basso Pete Christiansson ja steel guitar Jussi Salminen. (HUPREC-0124) Äänitys on tehty Lahdessa syksyllä 2024 Heikkisen Macro vox & Hupi Records studiossa analogisesti ja sen on masteroinut Niklas Jussila Finnvoxissa. Julkaisija on Musakonttori tuottaja Upi Heikkinen. == Lähteet == Luokka:Suomalaiset muusikot Luokka:Vuonna 1971 syntyneet Luokka:Elävät henkilöt
Huguette Dreyfus

Huguette Pauline Dreyfus (30. marraskuuta 1928 Mulhouse – 16. toukokuuta 2016) oli ranskalainen cembalisti. Hän opiskeli École Normale de Musiquessa, Pariisin konservatoriossa ja Accademia Musicale Chigianassa. Hän esiintyi solistina eri puolilla maailmaa ja toimi opetustehtävissä. Hänen levyttämiensä teosten joukossa on barokkimusiikkia, kuten J. S. Bachin, Rameaun, Couperinin ja D. Scarlattin tuotantoa, ja hänen levyttämiinsä uudempiin säveltäjiin lukeutuivat Bartók ja Dutilleux. Dreyfus on saanut työstään lukuisia tunnustuksia. Hän oli Ordre National du Mériten upseeri (1987), Kunnialegioonan ritari (1995) sekä Ordre des Arts et des Lettres'n upseeri (1999), ja hänelle myönnettiin lisäksi Grosse Ehrenzeichen für Verdienste um die Republik Österreich (1992).International Who's Who in Music and Musician's Directory 2000/2001 == Lähteet == Luokka:Ranskalaiset cembalistit Luokka:Vuonna 1928 syntyneet Luokka:Vuonna 2016 kuolleet
Jean Gachet

Jean Gachet (2. kesäkuuta 1894 Saint-Étienne, Loire – 4. helmikuuta 1968 Saint-Étienne, Loire) oli ranskalainen nyrkkeilijä. Hän kilpaili vuoden 1920 kesäolympialaisissa Antwerpenissä ja sai siellä miesten höyhensarjassa hopeaa hävittyään finaalissa Paul Fritschille.Jean Gachet Bio, Stats, and Results | Olympics at Sports-Reference.com == Lähteet == Luokka:Ranskalaiset nyrkkeilijät Luokka:Ranskalaiset olympiamitalistit Luokka:Vuonna 1894 syntyneet Luokka:Vuonna 1968 kuolleet
Eugene Esmonde

Eugene Kingsmill Esmonde (1909 – 12. helmikuuta 1942) oli irlantilaistaustainen lentäjä, sotilasarvoltaan komentajakapteeni. Hän oli palvellut rauhan aikana Imperial Airwaysissa. Esmonde lensi Britannian lipun alla Fairey Swordfish Mk. II -torpedopommittajaa. Esmonde johti torpedokone- hyökkäystä taistelulaiva Bismarckia vastaan. 825 Naval Air Squadronin koneista kuusi siirrettiin RNAS Manstoniin Saksan laivaston taisteluristeilijöiden Scharnhorstin ja Gneisenaun murtauduttua Atlantille. Esmonden johdolla Manstonissa ollut osasto suoritti 12. helmikuuta hyökkäyksen taisteluristeilijöitä vastaan huonoissa olosuhteissa ilman hävittäjäsuojaa. Hyökkäyksessä menetettiin kaikki kuusi konetta ja kolmetoista kahdeksastatoista miehistönjäsenestä. Esmonde palkittiin kuolemansa jälkeen Viktorian ristillä.Wragg 2001 s. 161 ==Lähteet== * === Viitteet === Luokka:Brittiläiset lentäjät Luokka:Vuonna 1909 syntyneet Luokka:Vuonna 1942 kuolleet
Magnus von Bonsdorff

Magnus Gabriel von Bonsdorff (s. 3. maaliskuuta 1934 Helsinki) on suomalainen diplomi-insinööri. Von Bonsdorff toimi ydinvoimayhtiö Teollisuuden Voiman toimitusjohtajana vuosina 1970–1994. Sittemmin von Bonsdorff perusti oman ydinvoima-alan konsulttiyhtiön.Nestor Partners ry. Viitattu 5.3.2013. Von Bonsdorff valmistui diplomi-insinööriksi vuonna 1957, mutta opiskeli myös Tukholman teknillisessä korkeakoulussa 1961–1962. Hän aloitti työuransa Wärtsilässä, toimimalla yhtiössä suunnittelijana 1958–1959. Oy Asea Ab:n myynti-insinööri hän oli 1959 ja Stal-Laval Turbin Ab:n kokeiluinsinööri Ruotsissa 1959–1961. Vuosina 1961–1967 hän työskenteli Ruotsissa AB Atomenergin palveluksessa ja vuosina 1967–1970 Oy Finnatom Ab:n tutkimusjohtajana. Von Bonsdorff valittiin vuonna 1969 perustetun Teollisuuden Voiman ensimmäiseksi toimitusjohtajaksi ja hän oli mukana myös kahden ensimmäisen Olkiluodon ydinvoimalaiyksikön rakennusprojekteissa. Magnus von Bonsdorffin isä oli professori Bertel von Bonsdorff ja äiti lääketieteen lisensiaatti Sara Elin Cecilia Lindström. Von Bonsdorff avioitui opettaja Ulla-Christina Gustafssonin kanssa vuonna 1958. == Lähteet == == Aiheesta muualla == * Magnus von Bonsdorff puolustaa lisäydinvoimaa A-Plus-ohjelmassa (16.11.2000). Ylen Elävä arkisto. Luokka:Suomalaiset yritysjohtajat Luokka:Suomalaiset insinöörit Luokka:Suomalaiset aateliset Luokka:Vuonna 1934 syntyneet Luokka:Elävät henkilöt
Lady Andrade

Lady Patricia Andrade Rodriguez (s. 10. tammikuuta 1992 Bogotá) on kolumbialainen jalkapalloilija. Hän on edustanut Suomessa Naisten Liigassa pelavaa PK-35 Vantaata vuonna 2013. Lady Andrade on pelannut Kolumbian maajoukkueessa kahdeksan ottelua ja tehnyt niissä yhden maalin. Hän on edustanut maataan vuoden 2011 MM-kisoissa sekä Lontoon olympialaisissa 2012. Olympiakisojen alkulohkon ottelussa Andrade iski Yhdysvaltojen Abby Wambachia kasvoihin ja sai kahden ottelun pelikiellon. Hän itse piti tapahtumaa vahinkona. == Lähteet == *World Football ===Viitteet=== == Aiheesta muualla == *Lady Andraden tilastot FIFA:n sivuilla Luokka:Kolumbialaiset jalkapalloilijat Luokka:Vuonna 1992 syntyneet Luokka:Elävät henkilöt
Timo Luostari

Timo Kustaa Luostari (s. 10. syyskuuta 1980 Ylihärmä on pitkän linjan muusikko, joka on soittanut mm. Isto Hiltusen, Lea Lavenin, Janne Hurmeen sekä kaikkien Mattilan siskosten kanssa. Nykyisin Timo soittaa Mikko Mäkeläinen & Myrskylyhty -yhtyeessä. Timo aloitti soitto-uran jo 14 vuoden iässä isoisänsä yhtyeessä, josta avautui tie suurempaan maailmaan; 19-vuotiaana nuorukaisena Timo soitti Isto Hiltusen yhtyeessä. Iston lopetettua keikkailut Luostari soitti mm. Janne Hurmeen sekä Lea Lavenin yhtyeissä. Timo tunnetaan loistavana kitarataiteilijana, jota mm. Esa Pulliainen kehui manttelin­perijäkseen. Kitarataidetta Timo esittää mm. soittamalla haitari­sovituksen kitarasovitukseksi kappaleessa "Ilta Välimerellä". Myös mahtavat soolot kuuluvat Timon erikoisosaamiseen mm. kappaleessa "Sade". Timo tekee myös jonkin verran omalla nimellään keikkoja; Timo Luostari & Kilimanjaro on vuonna 2006 perustettu yhtye, jossa Timon monipuoliset lahjat tulevat esiin, joihin kuuluu mm. selän takana soittaminen, etenkin soolot. ==Aiheesta muualla== *http://www.hl-viihde.fi/ *http://www.mikkomakelainen.com/biografiat.html Luokka:Suomalaiset muusikot Luokka:Vuonna 1980 syntyneet Luokka:Elävät henkilöt
Västra Vingåkerin kirkko

Västra Vingåkerin kirkko () on Ruotsissa Vingåkerin kunnassa sijaitseva kirkkorakennus. Sitä alettiin rakentamaan noin vuoden 1300 tienoilla, mutta keskiaikaisesta kirkosta ei ole enää paljoakaan jäljellä.Svenska kyrkan: Västra Vingåkers kyrka Viitattu 5.3.2013. Nykyisen ulkonäkönsä kirkko sai vuonna 1783 valmistuneessa remontissa, jolloin muun muassa sakasti rakennettiin. Rakennus oli remontissa myös vuosina 2011–2012. ==Lähteet== ==Aiheesta muualla== * Renoveringsblogg * Kyrkans Tidning: Den stora förvandlingen Luokka:Södermanlandin läänin kirkot Luokka:Vingåkerin kunta Luokka:Ruotsin kivikirkot Luokka:Kirkot Strängnäsin hiippakunnassa
Vindelfjällen

Vindelfjällen on tunturialue Ruotsissa Sorselen ja Storumanin kuntien alueella. Alueella sijaitsee Vindelfjällenin luonnonsuojelualue. Se on yksi Euroopan suurimmista suojelluista alueista, josta osa kuuluu Natura 2000:een ja osa on suojeltu muuta kautta.Länsstyrelsen Västerbotten: Vindelfjällen Viitattu 5.3.2013. ==Lähteet== ==Aiheesta muualla== * Luonnonsuojelualueen kotisivut * Svenska turistföreningen: Vindelfjällen * Luonnonsuojelualueesta kertova julkaisu Luokka:Ruotsin luonnonsuojelualueet Luokka:Sorselen kunta Luokka:Storumanin kunta
Anttola (täsmennyssivu)

Anttola tarkoittaa seuraavia suomalaisia paikkoja: * Anttola, entinen kunta, nykyään osa Mikkelin kaupunkia * Anttola, kylä Savonlinnassa * Anttola, sukunimenä: ** Niko Anttola (s. 2003), suomalainen maastohiihtäjä.
Kristus nousee haudasta

Kristus nousee haudasta on pietarilaissyntyisen taiteilijan Ina Collianderin tekemä puupiirros, 53×36 cm, joka valmistui vuonna 1956. Ateneumin taidemuseolla on vedos, joka kuuluu Ester ja Jalo Sihtolan kokoelmiin. Puupiirros oli Ina Collianderin taiteen päälaji. Kristus nousee haudasta -puupiirroksessa hän kuvaa hetkeä, jossa Kristus kohoaa arkusta enkelin istuessa hänen arkkunsa jalkopäässä. Colianderin henkilökohtainen tunnustuksellisuus ja pyhyyden kokemus ilmenee usein hänen uskonnollisissa töissään.Sinisalo Soili. Insinöörin rakkaus - Ester ja Jalo Sihtolan lahjoituskokoelma- teos, 2003, s.38. Helsinki: Ateneumin taidemuseo ==Lähteet== ==Aiheesta muualla== * Suomen Kansallisgalleria: Kokoelmat: Kristus nousee haudasta. Luokka: Ateneumin kokoelmat Luokka:Suomalaiset taideteokset (taidegrafiikka)
Surun neitsyet

Surun neitsyet tai Viisi surevaa naista on taiteilija Ina Collianderin puupiirros vuodelta 1950. Teos on kooltaan 32,5×44,2 cm ja Ateneumin kokoelmissa on siitä vedos, joka kuuluu Ester ja Jalo Sihtolan kokoelmiin. Surun neitsyet kuvaa viittä pitkätukkaista nuorta naista vaipuneena maahan, osa peittää kasvonsa. Yksi tytöistä makaa vatsallaan, toinen tytöistä koskettaa kolmatta tyttöä selkään. Ympäristönään heillä on erämaata muistuttava hietikko. Insinöörin rakkaus. Ester ja Jalo Sihtolan lahjoituskokoelmateos, 2003, s.38-39.Helsinki: Ateneumin taidemuseo ==Lähteet== ==Aiheesta muualla== * Suomen Kansallisgalleria: Kokoelmat: Surun neitsyet. Luokka: Ateneumin kokoelmat Luokka:Suomalaiset taideteokset (taidegrafiikka)
Kertomus (puupiirros)

Kertomus tai Selostus on taiteilija Ina Collianderin puupiirros vuodelta 1961. Kooltaan se on 46,5×47,3 cm. Ateneumin taidemuseolla on siitä vedos, joka kuuluu Ateneumin Ester ja Jalo Sihtolan kokoelmiin. Kertomus-puupiirroksessa Colliander yhdistää Raamatun Kristus-kertomusta näyttäen tapahtumia ajanlaskun alusta. Niiden alapuolella hän kuvaa 1960-luvun nuoria rennosti kuuntelemassa kertomusta. ==Aiheesta muualla== * Suomen Kansallisgalleria: Kokoelmat: Kertomus. Luokka: Ateneumin kokoelmat Luokka:Suomalaiset taideteokset (taidegrafiikka)
Kaksi naista Bretagnesta

Kaksi naista Bretagnesta on suomalaisen taiteilijan Marcus Collinin pastellimaalaus vuodelta 1928. Kooltaan teos on 23,5×31 cm. Se kuuluu Ateneumin taidemuseon Ester ja Jalo Sihtolan lahjoituskokoelmaan. Kaksi naista Bretagnesta kuuluu Collinin maalauksista vaiheeseen, jolloin hän alkoi käyttää töissään vaaleampaa väriasteikkoa. Hän kuului Marraskuun ryhmään, joka käytti paljon maanläheisiä ja tummia sävyjä. Collin oli itse ensisijaisesti ihmisten ja ihmisryhmien kuvaaja. Tuotannossaan hän sekoitti myötätuntoa, huumoria ja synkkyyttä sulavasti keskenään.Sinisalo Soili. Ateneumin taidemuseon Insinöörin rakkaus: Ester ja Jalo Sihtolan lahjoituskokoelma -teos, 2003, s. 40 ==Lähteet== ==Aiheesta muualla== * Kaksi naista Bretagnesta Kansallisgallerian tietokannassa. Luokka:Suomalaiset maalaukset Luokka:Ateneumin kokoelmat
Tumma asetelma

Tumma asetelma on suomalaisen taiteilijan Helge Dahlmanin öljyvärimaalaus kankaalle vuodelta 1948. Kooltaan se on 29,5 × 66,5 cm, ja se kuuluu Ateneumin taidemuseon Ester ja Jalo Sihtolan lahjoituskokoelmaan. Tumma asetelma kuuluu Helge Dahlmanin uran varhaisvuosien karheisiin ekspressionistisiin maalauksiin. Hänet oli kutsuttu Lokakuun ryhmään, joka pyrki töissään koreilemattomaan ja suoraan tunteeseen ja aiheen valintaan. Hän luopui lokakuulaisuudesta jo vuoden kuluttua vuonna 1949 Tumman asetelman valmistumisesta. Häntä alkoi kiinnostaa vaaleampi täplämaalaus ja täsmällisempi muoto.Sinisalo Soili. Ateneumin taidemuseon Insinöörin rakkaus - Ester ja Jalo Sihtolan lahjoituskokoelmateos, 2003, s. 41. ==Lähteet== ==Aiheesta muualla== * Suomen kansallisgalleria: Kokoelmat: Tumma asetelma. Luokka: Suomalaiset maalaukset Luokka: Ateneumin kokoelmat Luokka:Asetelmat Luokka:Ekspressionistiset maalaukset
Gutorm Gjessing

__NOTOC__ Gutorm Gjessing (14. huhtikuuta 1906 Stranda – 27. huhtikuuta 1979) oli norjalainen kansatieteilijä. Hän oli vuosina 1947–1973 Oslon yliopiston kansatieteen professori ja Oslon Etnografisk museumin johtaja. == Elämäkerta == Vuonna 1924 Gjessing valmistui Oslon katedraalikoulusta ja kirjautui arkeologian maisterikoulutukseen. Hän valmistui maisteriksi vuonna 1931 ja sai tohtorin arvonimen vuonna 1934. Väitöskirjan aiheena oli Studier i norsk merovingertid. Ensimmäinen työpaikka oli Tromssan museossa, jossa hän toimi konservaattorina vuosina 1936−1940. Yhdessä Gjertrud Gjessingin kanssa he aloittivat saamelaisten kansanperinteen tutkimisen vuonna 1940. Hän on kirjoittanut aihelmia ja kirjoja myös pyyntikulttuurista, Pohjois-Norjan ja Trøndelagin kalliopiirroksista ja suorittanut kaivauksia muun muassa Trænassa. Vuosina 1940−1946 hän toimi arkeologian konservaattorina Oldsaksamlingenissa Oslon Yliopistossa. Toisen maailmansodan päätyttyä julkaistiin noin 500 sivuinen Norges steinalder, joka oli kirjoitettu kansanomaiseen tyyliin. Hän toimi vuosina 1946−1947 Rockefeller-stipendiaattina USA:ssa. Jo Tromsøn ajoista saakka antoi hän itsensä saamelaisasialle. Hän toimi näkyvästi saamelais-norjalaisen vastakkaisasettelun kritisoijana. Vuonna 1951 sai hän siirrettyä Kansanperinteen osaston saamelaiskokoelmat Norsk folkemuseumiin sillä ajatuksella, että saamelaisten kulttuuri tulisi olla samanarvoisena esillä norjalaisten menneisyyttä esitelevässä kansallismuseossa. Hänestä tuli Saamelaiskomitean jäsen vuonna 1956. Gjessing oli aina poliittisesti aktiivinen. Hän oli perustamassa Sosialistista kansanpuoluetta (Sosialistisk Folkeparti) yhdessä Finn Gustavsenin ja Knut Løfsnesin kanssa. Hän toimi aikanaan puhemiehenä rauhanyhdistyksessä Folkereisning Mot Krig. == Kunnianosoituksia == * Royal Anthropological Inststitutetin kunniajäsen * Den bergenske-palkinto * Fridtjof Nansens-palkinto * Just Knud Qvigstadin kultainen mitali ==Litteratur== *Nordenfjelske ristninger og malinger av den arktiske gruppe – 1936 *Mennesket er ett – kulturforskning og kulturkrise – 1948 *Individ og samfunn hos naturfolk – Etnologisk Samfunns Skrifter – 1948 *Krigen og kulturene – 1950 *Mennesket og kulturene i 2 bind – 1952 *Changing lapps, nr. 13 i London School of Economics' skriftsserie Monographs in sosial anthropology, samling med forelesninger holdt der i 1952 *Sosio-culture – 1956 *De hundre år – Universitetets etnografiske museums historie 1857–1957 – Studies honouring the centennial of Universitetets etnografiske museum vol.V (sammen med Marie Krekling Johannessen) – 1957 *Samfunn og kultur – 1963 *Sosialisme og fred – 1965 *Kibbutz, ikke-kommunistisk kommunisme – 1967 *Complementarity, value, and socio-cultural field – 1968 *Norge i Sameland – 1973 *Ideer omkring forhistoriske samfunn – utg. av Oldsaksamlingen 1977 *Kultur og samfunn er ett – 1977 == Aiheesta muualla == * Luokka:Norjalaiset arkeologit Luokka:Oslon yliopiston professorit Luokka:Vuonna 1906 syntyneet Luokka:Vuonna 1979 kuolleet
Appelqvist

Appelqvist on muun muassa seuraavien suomalaisten henkilöiden sukunimi: * Anton Viktor Appelqvist (1839–1913), pappi, opettaja ja valtiopäivämies * Eerika Appelqvist (s. 2001), jalkapalloilija * Hj. Appelqvist (1862–1911), lehtori ja oppikirjojen tekijä * Otso Appelqvist (s. 1940), teatteriohjaaja ja konsultti * Walter Appelqvist (1900–1970), kirjastonhoitaja ja kirjallisuudentutkija.
Mesmerized by Darkness

Mesmerized by Darkness on suomalaisen black metal -yhtyeen Diabolin ensimmäinen studioalbumi. Se julkaistiin vuonna 1996 levymerkillö Unisound Records. == Kappaleet == # # # # # # # # == Kokoonpano == * Petri Ilvespakka – kaikki instrumentit, laulu \+ * Panos Sounas – grafiikka, kansitaide == Aiheesta muualla == * * Luokka:Vuoden 1996 albumit Luokka:Vuoden 1996 esikoisalbumit Luokka:Diabolin albumit
Towards Damnation

Towards Damnation on suomalaisen black metal -yhtyeen Diabolin toinen studioalbumi. Se julkaistiin vuonna 1998 levymerkillä Full Moon Productions. == Kappaleet == # # # # # # # # == Kokoonpano == * Petri Ilvespakka – kaikki instrumentit, laulu == Aiheesta muualla == * * Luokka:Vuoden 1998 albumit Luokka:Diabolin albumit
Paluumuutto

Paluumuutto tarkoittaa henkilön muuttamista takaisin omaan tai esivanhempiensa kotimaahan tai kotiseudulle. Paluumuuttajiksi ei lasketa sellaisia kausisiirtolaisia, jotka liikkuvat kahden maan välillä työn perässä, eikä kotimaahansa palautettuja pakolaisia. Maailmanlaajuisesti paluumuuton suorittaa arviolta jopa 25–30 prosenttia kaikista siirtolaisista. Paluumuuttoa ei tilastoida kaikissa maissa, joten sitä tutkitaan esimerkiksi väestönlaskentojen, väestörekisterien, matkustajaluetteloiden, elämäkertojen, kirjeiden, päiväkirjojen ja haastattelujen avulla. Paluumuutolle voi olla useita syitä. Henkilö voi palata ulkomailta kotimaahan esimerkiksi töiden loppuessa tai eläkkeelle. Vanha kotimaa on saattanut alkaa tarjota koulutetulle asiantuntijalle parempia työmahdollisuuksia tai elintasoa kuin aikaisemmin. Paluumuuttaja on usein säilyttänyt uudessa maassaankin vanhan maan kansalaisuuden, joskus kaksoiskansalaisuuden muodossa, tai asunnon kotimaassa. Kotimaahan paluun voi tehdä houkuttelevaksi esimerkiksi perhesuhteet, tyytymättömyys oloihin uudessa maassa, velvoitteet sukulaisia kohtaan, uskollisuus kotimaalle tai isänmaallisuus, usko parempiin mahdollisuuksiin kotimaassa, tai nostalgia. Paluumuuttajaa voi estää palaamasta esimerkiksi avioliitto ja lapset uudessa maassa, tai vanhan kotimaan huonontuneet olosuhteet. Jotkut palaavat vasta, kun olot vanhassa kotimaassa ovat vapautuneet tarpeeksi. Italialaisen sosiologin Francesco Cerasen luokittelun mukaan paluumuuttajia on neljää tyyppiä. ”Epäonnistunut” paluumuuttaja ei ole löytänyt töitä ulkomailta tai onnistunut sopeutumaan sinne. ”Konservatiivinen” paluumuuttaja oli ulkomailla suunnitellusti vain tietyn ajan ansaitsemassa rahaa tai opiskelemassa. ”Innovatiivinen” paluumuuttaja muuttaa takaisin kotimaahan suunnitelmiensa vastaisesti, koska poliittiset, taloudelliset tai yhteiskunnalliset olosuhteet ovat muuttuneet jommassa kummassa maassa. Tällaiset paluumuuttajat ovat joskus korkeasti koulutettuja asiantuntijoita, joilla voi olla suuri vaikutus kotimaassaan. Neljäs paluumuuttajien ryhmä ovat eläköityneet paluumuuttajat, jotka palaavat kotimaahansa, koska siellä on halpaa elää. Paluumuuttajilla voi olla merkittäviä vaikutuksia kotimaansa yhteiskunnassa, taloudessa ja politiikassa. He tuovat säästönsä ja ammattitaitonsa mukanaan, ja jo ennen paluuta he ovat saattaneet lähettää kotimaahansa säännöllisesti rahaa. Paluumuuttajat tuovat mukanaan myös uudenlaisia kulttuurillisia tapoja ja kulutustottumuksia, jotka voivat levitä koko yhteiskuntaan. == Katso myös == * Paluumuutto-oikeus * Vapaaehtoinen paluu ==Lähteet== Luokka:Muuttoliike
Yleisluistelun Suomen-mestaruuskilpailut 1912

Suomen luistelumestaruudesta 1912 kilpailtiin Pohjoissatamassa 24.-25. helmikuuta. Kilpailuun osallistui kaikkiaan 17 luistelijaa. Väinö Wickström voitti mestaruuden voitettuaan kaikki matkat. Ensiksi lauantaina luisteltiin 5 000 metriä ja sunnuntaina ensiksi 500 ja lopuksi 1 500 metriä. Ruotsissa ja Norjassa menestyksellä kilpaillut Gunnar Strömstén ei osallistunut SM- kilpailuun. === Miesten yleismestaruus === Sija Kilpailija 5 000 m # 500 m # 1 500 m # Pisteet 1 Väinö Wickström 9.23,5 1 46,2 1 2.27,3 1 3 2 Axel Lindholm 9.31,4 4 47,1 2 2.30,2 2 8 3 Arvo Tuomainen 9.30,8 3 47,2 3 2.31,4 3 9 4 Walter Tverin 9.34,1 6 47,2 3 2.34,7 5 14 5 Aksel Lihr 9.33,2 5 48,3 7 2.34,6 4 16 6 Waldemar Bergström 9.28,8 2 49,9 14 2.35,7 7 23 7 Bror Ravander 9.37,7 7 49,3 10 2.35,0 6 23 8 F. Modén 9.55,8 10 48,3 7 2.37,4 10 27 9 Gösta Spennert 10.09,4 12 47,7 6 2.40,0 12 30 10 W Strömstén 9.48,7 8 49,5 13 2.40,1 13 34 == Lähteet == * 25.02.1912 Helsingin Sanomat no 46 * 27.02.1912 Helsingin Sanomat no 47 * Tuloksia SpeedSkatingNews [.info sivustolta Luokka:Vuoden 1912 pikaluistelu Luokka:Helsingin urheilutapahtumat Luokka:Pikaluistelun Suomen- mestaruuskilpailut
Anthems of Sorrow

__NOTOC__ Anthems of Sorrow on Diabolin kolmas studioalbumi, joka julkaistiin vuonna 2000 levymerkillä Full Moon Productions. == Kappaleet == # # # # # # # == Kokoonpano == * Petri Ilvespakka – kaikki instrumentit, kansitaide, valokuvat * Grimn'r – laulu === Vieraileva muusikko === * Janne – syntetisaattori, efektit (kappale 5) === Tuotanto === * A. Puputti – valokuvat == Aiheesta muualla == * * Anthems of Sorrow discogs.com -sivustolla Luokka:Vuoden 2000 albumit Luokka:Diabolin albumit
Kuroda

Kuroda voi tarkoittaa seuraavia: * Kuroda-klaani, japanilainen daimiosuku ** Kuroda Kanbei (1546–1604), japanilainen daimio ja strategi ** Kuroda Nagamasa (1568–1623), japanilainen daimio * Kuroda Kiyotaka (1840–1900), Japanin pääministeri * Haruhiko Kuroda (s. 1944), japanilainen pankkiiri, Aasian kehityspankin pääjohtaja * Kyoko Kuroda (s. 1969), japanilainen jalkapalloilija * Nagamichi Kuroda (1889–1978), japanilainen lintutieteilijä * Sayako Kuroda (s. 1969), Japanin keisari Akihiton tytär * Yoshitaka Kuroda (s. 1987), japanilainen autourheilija
Descent into Hell

Descent into Hell on suomalaisen black metal -yhtyeen Diabolin EP-levy. Se julkaistiin vuonna 2002 levymerkillä Northern Heritage. Levy sisältää kaksi kappaletta yhtyeen ensimmäiseltä demolta, jotka nauhoitettiin uudelleen vuonna 1999. Julkaisu on omistettu yhtyeen vokalistin Grimn'rin muistolle, joka kuoli vuonna 2001 tehtyään itsemurhan. == Kappaleet == # # == Kokoonpano == * Petri Ilvespakka – kaikki instrumentit * Grimn'r – laulu == Aiheesta muualla == * * Descent into Hell discogs.com -sivustolla Luokka:Vuoden 2002 EP:t Luokka:Diabolin albumit
Vöyrin puukko

Vöyrin puukko on Vöyrissä 1700-luvulla valmistetun puukkomallin nimitys. Nykyään Vöyrin puukolla tarkoitetaan yksi- tai kaksineuvoista korumallia. Puukkotyypin puukot ovat kaikki suorakahvaisia. Kahvan molemmissa päissä on käytetty messinkiholkkia tai kahva on tehty kokonaan messingistä. Tupessa on messinkiheloitus, usein myös kyljissä, pääasiassa symmetrinen. Symmetristen tuppien ohella esiintyy niin sanottuja mahatuppia, joiden muoto on toiselta puolen mahakkaaksi pullistuva edeltäen tulevaa käyräkärkistä valtamuotoa. Puukkojen rakenteissa on eroja. Terät ovat lähes samanlaisia, mutta pään rakenne vaihtelee melkoisesti ja tämän seikan vuoksi voisi olettaa tekijöitäkin olevan enemmän kuin vain Lundbergit. Eräässä mallissa puinen pää on päällystetty kokonaan ohuella messinkilevyllä, kun taas toisessa mallissa puu on näkyvissä pitkien helojen välissä. Myös näiden mallien koristekaiverrukset poikkeavat toisistaan. On myös olemassa puukkoja, joissa on valamalla tehty umpinainen messinkipää. Kaiverrusten osalta yhteistä näille kaikille on vinoristiviilaukset ja messinkipellillä kokonaan päällystetyissä malleissa ja muutamissa pitkähelaisissa yläosan voimakas aaltokuvio. Vöyrin puukon syntymää on vaikea todentaa tarkasti. Eräät lähteet arvelevat sen tulleen käyttöön noin vuoden 1750 tienoilla. Puukon muodot viittaavat Saksaan, ja Ruotsissa asuva Pentti Turunen arveleekin Hansaliitolla ja itämeren kaupalla olevan asian kanssa tekemistä. Kansatieteilijä Sakari Pälsi puolestaan arvelee puukon symmetrisen tuppimallin juontuvan paljon lähempää, eli aatelisten symmetrisistä tikarin tupista. Pentti Turusen tutkimusten mukaan korupuukkoa olisi rakentanut vain Lundbergin suku kolmessa polvessa. Yksinkertaisempaa työpuukkoa sen sijaan ovat tehneet varmasti monet sepät, muun muassa Konsta Kruut. Vöyrin puukko on nykyisin hyvin harvinainen. Alkuperäisiä arvioidaan olevan tiedossa vain noin muutama kymmenen kappaletta. Ne ovat melkoisen kuluneita ja monista kaksineuvoisista on toinen puukko kadonnut. Uusia puukkojakin on valmistettu. Valmistajista voidaan mainita muun muassa kaarinalainen Teuvo Sorvari, joka voitti tekemällään uudella vöyriläisellä Fiskarsin Puukko-2004 -kilpailun kauneimman puukon arvon. ==Lähteet== Luokka:Teräaseet Luokka:Vöyri
Unseen Age of War

__NOTOC__ Unseen Age of War on Diabolin kokoelma-albumi, joka julkaistiin vuonna 2003 levymerkillä Northern Heritage. == Kappaleet == Kappaleet 1–12 ovat ennen julkaisemattomia, kappaleet 13–17 Demo II:lta sekä 18–23 vuoden 1992 demolta Descent into Hell. # # # # # # # # # # # # # # # # # # # # # # # == Kokoonpano == * Petri Ilvespakka – kaikki instrumentit, laulu == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Unseen Age of War discogs.com -sivustolla Luokka:Vuoden 2003 kokoelma- albumit Luokka:Diabolin albumit
Ulf Erik Qvickström

Ulf Erik Qvickström (14. huhtikuuta 1943 Varkaus – 29. tammikuuta 1978 Helsinki) oli suomalainen suomen ja ruotsin kielellä kirjoittanut runoilija ja kääntäjä. Qvickströmin vanhemmat olivat insinööri Ole Qvickström ja Saara Valio. Hän pääsi ylioppilaaksi Kauniaisten ruotsalaisesta yhteiskoulusta 1961. Qvickström teki myös kaksi singlelevyä. Vuonna 1964 hän teki singlen Leirinuotion Luona / Djingis Khan ja vuonna 1965 hän äänitti yhdessä Jörgen Petersenin studio-orkesterin kanssa iskelmätulkinnat Shake, Rattle & Roll (Sä Et Kai Raukka Oo) ja Rock Around The Clock (Tunnista Toiseen). Qvickström oli naimisissa vuodesta 1967 Carita Beckerin kanssa. == Teoksia == * Karl XII och drottningens skor : dikter. Söderström & Co, Helsingfors 1966 * Limingan viimeinen lilja : runoja. WSOY 1968 * Dikter om oss och dom. Söderström & Co, Helsingfors 1969 * Herostratos : runoja. WSOY 1975 == Suomennoksia == * Anthony Buckeridge : Jenningsin maja. Jennings-sarja 3. Tammi 1966 (alkuteos Jennings' little hut) * Anthony Buckeridge : Jennings kiipelissä. Jennings- sarja 4. Tammi 1967 (alkuteos Jennings and Darbishire) * Anthony Buckeridge : Jennings oli sitä mieltä. Jennings-sarja 5. Tammi 1967 (alkuteos According to Jennings) * sheikki Nafzawi : Tuoksuva puutarha ; englanninkiel. käännöksestä The perfumed garden suom. Ulf Erik Qvickström ; kuvitus Ib Spang Olsen. Tammi 1967, 3. painos 1985, 5. painos 1988 * Johan Bargum : Kolme, kaksi, yksi. Horisontti 14. Tammi 1969 (alkuteos Tre två ett) * Sven Delblanc : Aasinsilta. WSOY 1970 (alkuteos Åsnebrygga) * Brian Glanville : Juokse, juokse, juokse. Tammi 1970 (alkuteos The olympian) * Cecilia Lindqvist : Matkalla Aronin kanssa. Gummerus 1970, 2. painos 1978 (alkuteos Resa med Aron) * John Walmsley : Neill ja Summerhill : Kuvia ja vaikutelmia. Weilin + Göös, Helsinki 1970 (alkuteos Neill & Summerhill, a man and his work) * Margaret Mead : Ikäryhmien ristiriidat : sukupolvikuilun tutkimusta. Otava 1971 (alkuteos Culture and commitment) * Christer Persson : Lohikäärmeentappaja. Gummerus 1971 (alkuteos Drakdödaren) * Maria Lang : Murhaajan kirja. Gummerus 1972 (alkuteos Mördarens bok) * Johan Bargum : Suomalainen ruletti. Tammi 1972 (alkuteos Finsk rulett) * Günter Wallraff : Reportaaseja julkisivun takaa. Huutomerkki-sarja. Tammi 1973 * Christer Persson : Sisäinen vihollinen. Gummerus 1973 (alkuteos Den inre frienden) * sheikki Nafzawi : Tuoksuva puutarha ; koonnut Sir Richard Burton ; toimittanut Charles Fowkes ; valokuvannut Lance Dane ; suomentaneet Ulf Erik Qvickström ja Anna-Maija Viitanen. WSOY 1990, 2. painos 2002 (alkuteos The perfumed garden) == Lähteet == * * Pohjoissavolaisen kaunokirjallisuuden bibliografia : Ulf Erik Qvickström * Suomibluesin ja -soulin äänite- ja yhtyeluettelo Luokka:Suomalaiset runoilijat Luokka:Suomentajat Luokka:Vuonna 1943 syntyneet Luokka:Vuonna 1978 kuolleet
Kirous (albumi)

__NOTOC__ Kirous on Diabolin neljäs studioalbumi, joka julkaistiin vuonna 2004 levymerkillä Northern Heritage. == Kappaleet == # # # # # # # # == Kokoonpano == * Petri Ilvespakka – kaikki instrumentit, laulu, äänittäjä === Tuotanto === * Janne Jokinen – miksaaja * Jussi Alanko – miksaaja == Arvostelut == * Imperiumi.net: Imperiumi.net: Levyarvio == Aiheesta muualla == * * == Lähteet == Luokka:Vuoden 2004 albumit Luokka:Diabolin albumit
The Antichrist (Diabolin albumi)

__NOTOC__ The Antichrist on suomalaisen black metal -yhtyeen Diabolin viides studioalbumi. Se julkaistiin vuonna 2006 levymerkillä Northern Heritage. == Kappaleet == # # # # # # # # == Kokoonpano == * Petri Ilvespakka – kaikki instrumentit, laulu, äänittäjä, miksaaja \+ * Jukka Siikala – kansitaide == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2006 albumit Luokka:Diabolin albumit
Invocation (Diabolin albumi)

__NOTOC__ Invocation on suomalaisen black metal -yhtyeen Diabolin kuudes studioalbumi, joka julkaistiin 8. huhtikuuta 2010. == Kappaleet == # # # # # # # # # # == Kokoonpano == * Petri Ilvespakka – kaikki instrumentit, laulu, äänittäjä, miksaaja \+ * Jukka Siikala – kansitaide == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2010 albumit Luokka:Diabolin albumit
Alma Raatikainen

Alma Raatikainen (22. huhtikuuta 1916 Siilinjärvi – 1. tammikuuta 1978 Harjavalta) oli suomalainen kristillinen kirjailija. == Teoksia == * Afrikka kutsuu ; kirj. Alma ja Eeva Raatikainen. Ristin voitto, Helsinki 1955 * Mustan ja valkoisen Jumala. Ristin voitto, Helsinki 1957 * Matkustamme Afrikkaan. Ristin voitto, Helsinki 1958 * Tummaa viljaa. Ristin voitto, Helsinki 1961 * Wairimu'. Ristin voitto, Helsinki 1962 * Itkevä musta kukka : Pohjois-Kenian karua arkipäivää. Ristin voitto, Tikkurila 1972 == Suomennoksia == * Charles Ludwig : Noitatohtorin loma. Ristin voitto, Helsinki 1950, 2. painos 1963 * Kathryn Kuhlman : Uskon ihmeisiin. 2. painos, Ristin voitto, Tikkurila 1973, 3. painos 1974 (alkuteos I believe in miracles) == Lähteet == * Luokka:Suomalaiset kristilliset kirjailijat Luokka:Vuonna 1916 syntyneet Luokka:Vuonna 1978 kuolleet
Miesten yleisluistelun maailmanmestaruuskilpailut 1912

Yleisluistelun maailmanmestaruudesta kilpailtiin Kristianiassa 17.-18. helmikuuta 1912. Vain miehet kilpailivat. Mestaruuden voitti Norjan Oscar Mathisen, joka voitti kaikki matkat. Loppupisteissä on huomioitu vain niiden sijoitukset, jotka luistelivat loppuun kaikki neljä matkaa. Kaikkiaan kilpailun aloitti 15 luistelijaa, joista yhdeksän suoritti urakan loppuun. === Miesten yleismestaruus === Sija Kilpailija Maa 500 m # 5 000 m # 1 500 m # 10 000 m # Pisteet 1 Oscar Mathisen 44,2 1 8.45,2 1 2.20,8 1 17.46,3 1 4 2 Gunnar Strömstén Suomi 47,0 5 8.53,3 3 2.26,1 2 18.13,3 2 10,5 3 Trygve Lundgreen 47,0 5 8.52,5 2 2.27,3 4 18.15,3 3 12,5 4 Martin Sæterhaug 46,6 3 9.11,9 7 2.26,3 3 18.57,9 7 19 5 Ernst Cederlöf 47,2 7 9.06,6 4 2.28,2 5 18.18,2 6 20 6 Stener Johannessen 48,1 10 9.07,1 5 2.28,3 6 18.16,8 5 22 7 Vasili Ippolitov 48,2 11 9.07,9 6 2.28,9 7 18.16,7 4 24,5 8 Einar Berntzen 48,2 11 9.27,7 9 2.32,4 8 19.16,4 8 31,5 9 Olaf Hansen 51,0 14 9.47,7 11 2.39,8 13 19.57,2 9 36 == Lähteet == * 18.02.1912 Helsingin Sanomat no 40 * 20.02.1912 Helsingin Sanomat no 41 * SkateResults.com Luokka:Pikaluistelun maailmanmestaruuskilpailut Luokka:Vuoden 1912 pikaluistelu Luokka:Norjan urheilutapahtumat Luokka:Norjan pikaluistelu Luokka:Oslon urheilu
Kansallisneuvosto (Itävalta)

KansallisneuvostoItävalta – oikeudellisia tiedonlähteitä Eduskunta 29.11.2020. () on Itävallan kaksikamarisen parlamentin alahuone. Neuvostoon kuuluu 183 edustajaa, jotka valitaan viiden vuoden välein. Itävallan perustuslain mukaan kansallisneuvosto käyttää lainsäädäntövaltaa yhdessä liittoneuvoston kanssa. Viimeisimmät vaalit pidettiin 29. syyskuuta 2019. Hallitusneuvottelut saatiin päätökseen alkuvuodesta 2020, ja hallituksen muodostavat Itävallan kansanpuolue ja vihreät. Hallituspuolueiden värien johdosta koalitio sai lempinimekseen turkoosi-vihreä hallitus (saks. türkis-grüne Regierung).. == Lähteet == == Aiheesta muualla == Luokka:Itävallan politiikka Luokka:Alahuoneet
Azevedo

Azevedo on muun muassa seuraavien henkilöiden sukunimi: * Carlos Azevedo (1949–2012), portugalilainen säveltäjä ja pianisti * Filipa Azevedo (s. 1991), portugalilainen laulaja * Joaquim Carvalho de Azevedo, Quim (s. 1959), portugalilainen jalkapalloilija * José Azevedo (s. 1973), portugalilainen maantiepyöräilijä * José Pinheiro de Azevedo (1917–1983), portugalilainen amiraali ja Portugalin pääministeri * Justin Azevedo (s. 1988), kanadalais- portugalilainen jääkiekkoilija * Sérgio Azevedo (s. 1968), portugalilainen säveltäjä * Walmor Oliveira de Azevedo (s. 1954), brasilialainen katolinen arkkipiispa * Walter Ivan de Azevedo (1926–2024), brasilialainen katolinen piispa.
Helmi Ranne

Helmi Vilhelmiina Ranne (sukunimi aik. Renvall; 2. syyskuuta 1892 Yläne – 24. tammikuuta 1978 Sippola) oli suomalainen runoilija. == Teoksia == * Kirkkautta kohti : uskonnollisia lausuntarunoja. Suomen lähetysseura, Helsinki 1935 * Tervehdys vainajille!. Jyväskylän seminaarin muistojuhlatoimikunta, Jyväskylä 1937 * Karjalohjan osuuskauppa r.l. 25-vuotias. Karjalohjan osuuskauppa, Lohja 1944 * Elias Lönnrotin emännyys- ja emäntäkoulu 1897-1958. Elias Lönnrotin emännyys- ja emäntäkoulu, Lohja 1959 * Elias Lönnrotin emännyyskoulu 1897-1948. Sammatti 1970 == Lähteet == * Luokka:Suomalaiset runoilijat Luokka:Vuonna 1892 syntyneet Luokka:Vuonna 1978 kuolleet
Full Moon Productions

Full Moon Productions oli vuosina 1991-2012http://www.fmp666.com/ toiminut yhdysvaltalainen levy-yhtiö. Yhtyeen perusti Jon "Thorns" Jamshid Lakelandissa, Floridassa. Julkaistuaan ensimmäisen numeron fanzinestaan "Petrified 'Zine" elokuussa 1993,http://wayback.archive.org/web/20110323123523/http://www.fmp666.com/petrified/ Thorns päätti pestata useita black metal -yhtyeitä kuten Burzum, Hades (myöh. Hades Almighty), Algaion, Nåstrond ja Vlad Tepes. Tuolloin Thorns teki tiivistä yhteistyötä Burzumin Count Grishnackhin sekä Mayhemin Euronymouksen kanssa. == Lähteet == == Aiheesta muualla == * Full Moon Productionsin kotisivu Luokka:Yhdysvaltalaiset levy-yhtiöt Luokka:Black metal -levy-yhtiöt
The Creatures of Loviatar

__NOTOC__ The Creatures of Loviatar on Mirzadehin toinen studioalbumi, joka julkaistiin vuonna 2006 levymerkillä Kalmisto Production. == Kappaleet == # # # # # # # # # # == Kokoonpano == * Mirox – laulu, kitara * Shagul – kitara * Lues – basso * Fafner – rummut * Exitus – kosketinsoitin == Arvostelut == * Imperiumi.net: Imperiumi.net: Levyarvio * Sea of Tranquility: Sea of Tranquility review * Soundi: Soundi: Levyarvio == Lähteet == == Aiheesta muualla == * * The Creatures of Loviatar discogs.com -sivustolla Luokka:Vuoden 2006 albumit Luokka:Suomalaiset black metal -albumit
Juhani Jaskari

Juhani Sakari Jaskari (30. heinäkuuta 1930 Porvoo – 4. toukokuuta 1988) oli suomalainen kääntäjä. Jaskarin puoliso oli vuosina 1961−1973 kirjailija Eila Pennanen. == Suomennoksia == * Robert Robinson : Kuolleet kirjatoukat. WSOY 1957, 2. painos 1983, 3. painos 1995 * Vladimir Nabokov : Lolita : romaani ; suom. Eila Pennanen ja Juhani Jaskari. Gummerus 1959, 8. painos 1992, 10. painos 1998 * Vladimir Nabokov : Nabokovin tusina ; suom. Eila Pennanen, Juhani Jaskari. Gummerus 1961 * Roy Fuller : Toinen esirippu. WSOY 1961, 2. painos 1993 * Edita Morris : Hirošiman kukat. WSOY 1961, 5. painos 1982 * Vladimir Nabokov : Naurua pimeässä : romaani ; englanninkielisestä laitoksesta suom. Eila Pennanen ja Juhani Jaskari. Gummerus 1962, 5. painos 2012 * Alistair MacLean : Jääasema "Zebra". WSOY 1963, 10. painos 1977 * Patricia Moyes : Esityslistalla murha. WSOY 1963, 4. painos 1992 * Irving Stone : Michelangelo : elämäkertaromaani ; suom. Eila Pennanen ja Juhani Jaskari. WSOY 1963, 2. painos 1984 * Robert van Gulik : Keisarin helmi : kiinalainen salapoliisiromaani. WSOY 1964 * Len Deighton : Hautajaiset Berliinissä. WSOY 1965 * Rudyard Kipling : Viidakkokirjat ; suom. Eila Pennanen ja Juhani Jaskari ; runot suom. Mikko Kilpi. WSOY 1965 * Vladimir Nabokov : Lahja : romaani ; suom. Juhani Jaskari ; runot suom. Kirsi Kunnas. Gummerus 1965 * Len Deighton : Miljardin dollarin aivot. WSOY 1966 * Vladimir Nabokov : Lužinin puolustus : romaani ; engl. laitoksesta The defence suom. Juhani Jaskari. Gummerus 1966 * Len Deighton : Kallista kuolla Pariisissa. WSOY 1967 * Venäjän vallankumous silminnäkijäin kuvaamana ; toim. Roger Pethybridge ; suom. Juhani Jaskari ; runot suom. Kirsi Kunnas. WSOY 1967 * Hunter Davies : The Beatles : Meidän tarinamme ; suom. ja lyh. Juhani Jaskari. WSOY 1968 * Isaiah Berlin : Karl Marx : elämäkerta. Otava 1968 * Malcolm Lowry : Tulivuoren juurella. WSOY 1968, 2. painos 1984 * Len Deighton : Vain kun naurattaa. WSOY 1968 * Vladimir Nabokov : Nabokov Nabokovista. Gummerus 1968, 2. painos nimellä Puhu, muisti, Gummerus 1989 * Kurt Vonnegut : Teurastamo n:o 5 eli Lasten ristiretki : Velvollisuustanssi kuoleman kanssa. Tammi 1970, 7. painos 2007 * Ernest Hemingway : Saaret ja virta. Tammi 1972 * Alistair MacLean : Takaa-ajo Vaccarèsiin. WSOY 1972 * Alistair MacLean : Särkyneen sydämen sola. WSOY 1974 * Agatha Christie : Väärän vänkyrä talo. WSOY 1977, 3. painos 1994 * Ed McBain : Kultakutri. Tammi 1979 * Ernest Hemingway : Nick Adamsin tarina. Tammi 1979, 2. painso 2013 == Palkinnot == * Mikael Agricola -palkinto 1969 * Valtion kääntäjäpalkinto 1969, 1980 == Lähteet == * Luokka:Suomentajat Luokka:Mikael Agricola -palkinnon saajat Luokka:Vuonna 1930 syntyneet Luokka:Vuonna 1988 kuolleet
Sirkka Setälä

Sirkka Setälä (29. kesäkuuta 1896 Porvoo – 16. huhtikuuta 1988 Helsinki) oli suomalainen terveyssisar ja lastenkirjailija. Sirkka Setälän vanhemmat olivat professori Emil Nestor Setälä ja kirjailija Helmi Anni Krohn. Hänen sisaruksiaan olivat valokuvaaja, kirjailija Vilho Setälä, arkkitehti Salme Setälä ja kirjailija Annikki Setälä. == Teoksia == * Isän silmälasit ja muita kertomuksia. Suomen kansakoulunopettajain liitto, Helsinki 1948 == Suomennoksia == * Mitä teen ennen lääkärin tuloa : ensiapu tapaturmissa ja äkillisissä sairaustapauksissa. Otava 1929 == Lähteet == * * Martti Strangin GeneaNet-tietopankki : Salme Setälä * Kansallisbiografian artikkeli Emil Nestor Setälästä Luokka:Suomalaiset lasten- ja nuortenkirjailijat Luokka:Vuonna 1896 syntyneet Luokka:Vuonna 1988 kuolleet
Lohmoijärvi

Lohmoijärvi (lyydiksi Lohmoid’äŕv, Lohmoižend’äŕv, Lohmoińe; ) on järvi Karjalan tasavallan Äänisenrannan piirin Järventakuisen kunnassa Venäjällä. Sen pinta-ala on 16,1 neliökilometriä, valuma-alueen laajuus 10 236 neliökilometriä ja keskisyvyys 3,3 metriä. Lohmoijärveen laskee luoteesta useaksi suuhaaraksi jakautuva Suojoki. Muita jokia ovat Lohmoja (ven. Logmorutšei), Njutškina, Svjatlitsa, Padas ja Tomitsa. Solomannin salmi yhdistää Lohmoijärven Äänisen Petroskoinlahteen. Itärannalla sijaitsee Järventakuisen kylä ja etelässä Petroskoin kaupunkiin kuuluva Solomanni. Järven kalalajeja ovat lohi, taimen, siika, kuore, hauki, särki, salakka, lahna, säyne, seipi, made, ahven ja kiiski. Järventauksen kylä ottaa Lohmoijärvestä käyttövetensä ja siihen lasketaan Suojun taajaman jätevedet. ==Lähteet== ==Aiheesta muualla== * Lohmoijärvi Venäjän vesistörekisterissä Luokka:Karjalan tasavallan järvet Luokka:Äänisen valuma-alue Luokka:Äänisenrannan piiri
Rikoksentorjuntaneuvosto

Rikoksentorjuntaneuvosto () on Suomen oikeusministeriön yhteydessä työskentelevä toimielin, joka käsittelee yleisellä tasolla rikollisuuden ehkäisyä, haittojen ehkäisyä ja turvallisuuden edistämistä.Valtioneuvoston asetus rikoksentorjuntaneuvostosta. Neuvosto perustettiin 1. huhtikuuta 1999,Asetus rikoksentorjuntaneuvostosta. mutta se jatkaa edeltäjänsä 1. lokakuuta 1989 perustetun rikoksentorjunnan neuvottelukunnan työtä.Asetus rikoksentorjunnan neuvottelukunnasta. Rikoksentorjuntaneuvoston tehtävänä on koota tietoa rikollisuuden ehkäisystä, edistää alan viranomaisten ja yhteisöjen yhteistyötä, tehdä aloitteita ja esityksiä, edistää tiedotusta ja ylläpitää tietopalvelua, kehittää rikoksentorjunnan menetelmiä, avustaa viranomaisten ja yhteisöjen suunnittelua, antaa pyydettyjä lausuntoja, antaa oikeusministeriölle katsaus ongelmista ja suosituksensa niiden vähentämiseksi sekä suorittaa oikeusministeriön neuvostolle antamat tehtävät. Neuvoston muodostavat puheenjohtaja, varapuheenjohtaja ja enintään 16 jäsentä, joilla jokaisella on henkilökohtainen varajäsen. Valtioneuvosto määrää henkilöt tehtäviinsä kolmeksi vuodeksi kerrallaan. Neuvostossa tulee olla edustaja ainakin oikeusministeriön, sisäasiainministeriön, opetus- ja kulttuuriministeriön sekä sosiaali- ja terveysministeriön hallinnonalalta sekä kunnallishallinnosta, yhdyskuntasuunnittelusta, kriminologisesta tutkimuksesta, kaupanalalta sekä vakuutustoiminnasta.Valtioneuvoston asetus rikoksentorjuntaneuvostosta annetun valtioneuvoston asetuksen 3 §:n muuttamisesta. Rikoksentorjuntaneuvoston sihteeristö toimii oikeusministeriön kriminaalipoliittisella osastolla.Sihteeristön esittely. ==Lähteet== ==Aiheesta muualla== * Rikoksentorjuntaneuvoston kotisivu Luokka:Oikeuslaitos Luokka:Oikeusministeriö
Sinapinsiemen (yhdistys)

Sinapinsiemen ry on vuonna 1979 perustettu kristillinen järjestö. Toiminta- ajatuksensa mukaan yhdistys rohkaisee etsimään Raamattuun pohjautuvaa kristillistä elämäntapaa, jossa on tilaa rukoukselle, vuorovaikutukselle ja yhteisöllisyyden kautta toteutuvalle lähimmäisenrakkaudelle. Hiljaisuuden retriitit kuuluvat yhdistyksen toimintaan. Sinapinsiemen toimii taizéläisen liikkeen yhdyssiteenä. == Toimintamuodot == Järjestö pitää yllä "tulisijaksi" kutsumaansa Ukinrantaa Kangasalan keskustassa. Sinapinsiemen ry:llä oli aikaisemmin Morbackan hiljaisuuden yhteisö Kaarinassa vuosina 1984–2009. Yhteisö sai alkunsa Halikon Omenapuukylästä. === Intian kummilapsitoiminta === Sinapinsiemen hoitaa Suomessa kummilapsitoimintaa yhteistyössä Luoteis- Intian Gujaratissa toimivan Education Sponsorship Programmen kanssa. Vuodesta 1976 alkaen Suomessa on toiminut kummirengas, joka kerää koulutusvaroja vuosittain alkuasukas- eli adivasinuorten kouluttamiseen ja heidän kotikyliensä terveydenhuollon ja toimeentulon parantamiseen. Intian toiminnan keskus on Gujaratin osavaltion pääkaupungissa Ahmedabadissa. ==Lähteet== == Aiheesta muualla == *Sinapinsiemen ry:n kotisivut Luokka:Suomalaiset kristilliset järjestöt Luokka:Suomen ekumeeniset yhteisöt